Ministru kabineta rīkojuma projekta

**“****Par valsts nekustamā īpašuma Kuldīgas ielā 45, Liepājā,**

**nodošanu Liepājas pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā (turpmāk – Atsavināšanas likums) ietvertajam regulējumam nodot bez atlīdzības Liepājas pilsētas pašvaldības īpašumā valsts nekustamo īpašumu - zemes vienību 0.0537 ha platībā Kuldīgas ielā 45, Liepājā, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.  Projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
|  | | |
| 1. | Pamatojums | Atsavināšanas likuma 42.panta pirmā daļa un 43.pants, likuma „Par pašvaldībām” 15.panta pirmās daļas 2.punkts.  Liepājas pilsētas domes 2019.gada 21.februāra lēmums Nr.68 (prot.Nr.2, 28.#) “Par nekustamo īpašumu Kuldīgas ielā 45, Liepājā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Liepājas pilsētas domes (turpmāk - Pašvaldība) 2019.gada 21.februāra lēmumu Nr.68 (prot.Nr.2, 28.#) “Par nekustamo īpašumu Kuldīgas ielā 45, Liepājā” (turpmāk – Lēmums), nolemts lūgt Ministru kabinetu nodot bez atlīdzības Pašvaldības īpašumā nekustamo īpašumu (nekustamā īpašuma kadastra numurs 1700 014 0369) Kuldīgas ielā 45, Liepājā, kas sastāv no zemesgabala 537 kv.m platībā (kadastra apzīmējums 1700 014 0369), pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana) - īstenošanai.  Lēmumā norādīts, ka uz zemesgabala atrodas patstāvīgs būvju īpašums Kuldīgas ielā 45, Liepājā (kadastra numurs 17005140369), kas sastāv no garāžas ēkas - 29 garāžu boksiem (kadastra apzīmējums 17000140369 001), reģistrēts Liepājas pilsētas zemesgrāmatu nodalījumā Nr.100000464526 uz vairāku fizisku personu vārda. Pašvaldībā tika saņemta valsts akciju sabiedrības "Valsts nekustamie īpašumi" (turpmāk arī - VNĪ) 2018.gada 9.augusta vēstule Nr.4/3-1/9850, kurā norādīts, ka tiek gatavotas atsavināšanai (pārdošanai) valstij piederošā nekustamā īpašuma (nekustamā īpašuma kadastra numurs 1700 014 0369) Kuldīgas ielā 45, Liepājā, 172/4988 domājamās daļas. Pašvaldības iestāde "Liepājas pilsētas būvvalde" 2018.gada 5.septembra vēstulē Nr.801/2.2.1. "Par zemesgabalu Kuldīgas ielā 45, Liepājā" norādījusi, ka atbilstoši Liepājas pilsētas teritorijas plānojumam nekustamais īpašums Kuldīgas ielā 45, Liepājā, atrodas līnijbūvju izbūves teritorijā (ielu sarkanās līnijas), līdz ar to tas būs nepieciešams pašvaldības funkciju realizēšanai, un rosinājusi lūgt valstij nodot šo zemesgabalu Pašvaldībai tās funkciju veikšanai. Saskaņā ar likuma "Par pašvaldībām" 15.panta pirmās daļas 2.punktu, viena no pašvaldības autonomajām funkcijām ir gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana).  Īpašuma tiesības uz nekustamo īpašumu (nekustamā īpašuma kadastra numurs [1700 014 0369](https://www.kadastrs.lv/properties/2600001757?options%5Borigin%5D=property)) – zemes vienību (zemes vienības kadastra apzīmējums [1700 014 0369](https://www.kadastrs.lv/parcels/2600000658?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) 0.0537 ha platībā Kuldīgas ielā 45, Liepājā, nostiprinātas Liepājas pilsētas zemesgrāmatas nodalījumā Nr. 100000523332 uz valsts vārda Finanšu ministrijas personā.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) valsts nekustamā īpašuma kadastrālā vērtība uz 01.01.2020. ir 1261 *euro;* zemes vienības lietošanas mērķi:  1104 - [transporta līdzekļu garāžu apbūve](https://www.kadastrs.lv/explications/2600063363?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property).  Saskaņā ar NĪVKIS datiem un atzīmēm Liepājas pilsētas zemesgrāmatas nodalījumā Nr. 100000523332 valsts nekustamajam īpašumam ir noteikti šādi apgrūtinājumi:  *‑*ekspluatācijas aizsargjoslas teritorija gar ielu vai ceļu - sarkanā līnija 0.0537 *ha;*  *‑*zemes īpašniekam nepiederoša būve vai būves daļa 0.0537 *ha.*  Uz valstij piederošā nekustamā īpašuma atrodas fiziskām personām piederoša būve - garāža (būves kadastra apzīmējums 1700 014 0369 001), kas ierakstīta Liepājas pilsētas zemesgrāmatas nodalījumā Nr.100000464526.  Starp būves - garāžas (būves kadastra apzīmējums 170 0014 0369 001) īpašniekiem un VNĪ nodibinātas zemes nomas tiesiskās attiecības, pamatojoties uz noslēgtajiem zemes nomas līgumiem vai tiesas nolēmumiem.  Nekustamā īpašuma rentabilitāte par 2018. un 2019.gadu - ir pozitīva – 868,69 *euro.*  Būves - garāžas (būves kadastra apzīmējums 17000140369001) īpašnieki atbilst to personu lokam, kas atbilstoši Atsavināšanas likuma 4.panta ceturtās daļas 3.punktam var ierosināt valsts nekustamā īpašuma (nekustamā īpašuma kadastra numurs [1700 014 0369](https://www.kadastrs.lv/properties/2600001757?options%5Borigin%5D=property)) – zemes vienības (zemes vienības kadastra apzīmējums [1700 014 0369](https://www.kadastrs.lv/parcels/2600000658?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) Kuldīgas ielā 45, Liepājā,atsavināšanu un tādā gadījumā Ministru kabineta atļauja zemes atsavināšanai nav nepieciešama, atsavināšanas ierosinājumu izskata un lēmumu par atsavināšanu pieņem VNĪ.  2015.gada 2.aprīlī VNĪ saņemts privātpersonas zemesgabala Kuldīgas ielā 45, Liepājā, 172/4988 domājamo daļu atsavināšanas ierosinājums. Saskaņā ar likuma “Par zemes reformu Latvijas Republikas pilsētās” 33.pantu, VNĪ 2015.gada 15.aprīlī nosūtīja Pašvaldībai vēstuli Nr.3/2-3/6376 ar lūgumu dot piekrišanu zemesgabala Kuldīgas ielā 45, Liepājā, 172/4988 domājamo daļu atsavināšanai privātpersonai. 2015.gada 13.maijā VNĪ saņemta Pašvaldības2015.gada 11.maija izziņaNr.329323/2.1.10/328375, ka Pašvaldības priekšsēdētājs, pamatojoties uz likuma “Par pašvaldībām” 15.panta pirmās daļas 2.punktu, nepiekrīt zemesgabala Kuldīgas ielā 45, Liepājā, 172/4988 domājamo daļu iegūšanai privātpersonas īpašumā.  Ņemot vērā minēto un pamatojoties uz likuma “Par zemes reformu Latvijas Republikas pilsētās” 28.panta piekto daļu, Atsavināšanas likuma 4.panta ceturto daļu un 44.panta ceturto daļu, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 8.4. un 11.3.apakšpunktiem, ar 2018.gada 29.oktobra lēmumu Nr.366 VNĪ atteica nodot atsavināšanai privātpersonai 172/4988 domājamās daļas no apbūvēta zemesgabala 537 m² kopplatībā (nekustamā īpašuma kadastra numurs [1700 014 0369](https://www.kadastrs.lv/properties/2600001757?options%5Borigin%5D=property)) Kuldīgas ielā 45, Liepājā, kā arī noraidīts privātpersonas 2015.gada 2.aprīļa valsts zemesgabala atsavināšanas ierosinājums. Minētais lēmums nav pārsūdzēts Administratīvā procesa likumā noteiktajā kārtībā un termiņā.  2018.gada 25.jūlijā VNĪ saņemts vēl vienas privātpersonas zemesgabala Kuldīgas ielā 45, Liepājā, 172/4988 domājamo daļu atsavināšanas ierosinājums. Saskaņā ar likuma “Par zemes reformu Latvijas Republikas pilsētās” 33.pantu, VNĪ 2018.gada 9.augustā nosūtīja Pašvaldībai vēstuli Nr.4/3-1/9850 ar lūgumu dot piekrišanu zemesgabala Kuldīgas ielā 45, Liepājā, 172/4988 domājamo daļu atsavināšanai privātpersonai. 2018.gada 10.septembrī VNĪ saņemts Pašvaldības 2018.gada 5.septembra lēmums Nr.4753/2.1.4 saskaņā ar kuru Pašvaldības priekšsēdētājs, pamatojoties uz likuma “Par pašvaldībām” 15.panta pirmās daļas 2.punktu, Liepājas pilsētas teritorijas plānojumu un Teritorijas izmantošanas un apbūves noteikumu 242.punktu atteica dot piekrišanu zemesgabala Kuldīgas ielā 45, Liepājā, 172/4988 domājamo daļu iegūšanai privātpersonas īpašumā.  Ņemot vērā minēto un pamatojoties uz likuma “Par zemes reformu Latvijas Republikas pilsētās” 28.panta piekto daļu, Atsavināšanas likuma 4.panta ceturto daļu un 44.panta ceturto daļu, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 8.4. un 11.3.apakšpunktu, ar 2018.gada 29.oktobra lēmumu Nr.366 VNĪ atteica nodot atsavināšanai privātpersonai 172/4988 domājamās daļas no apbūvēta zemesgabala 537 m² kopplatībā (nekustamā īpašuma kadastra numurs [1700 014 0369](https://www.kadastrs.lv/properties/2600001757?options%5Borigin%5D=property)) Kuldīgas ielā 45, Liepājā, kā arī noraidīts privātpersonas 2018.gada 25.jūlija valsts zemesgabala atsavināšanas ierosinājums. Minētais lēmums nav pārsūdzēts Administratīvā procesa likumā noteiktajā kārtībā un termiņā.  Apbūvētā valsts zemesgabala (nekustamā īpašuma kadastra numurs [17000140369](https://www.kadastrs.lv/properties/2600001757?options%5Borigin%5D=property)) – zemes vienības (zemes vienības kadastra apzīmējums [17000140369](https://www.kadastrs.lv/parcels/2600000658?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property)) Kuldīgas ielā 45, Liepājā cita**s** pirmpirkuma tiesīgās personas zemesgabala atsavināšanu nav ierosinājušas.  Atbilstoši Atsavināšanas likuma 5.panta trešajai daļai, VNĪ nedrīkst nodot atsavināšanai apbūvētu zemesgabalu, par kuru Ministru kabinets ir lēmis, ka tas nepieciešams valsts pārvaldes funkciju veikšanai saskaņā ar Valsts pārvaldes iekārtas likumu.  Saskaņā ar Atsavināšanas likuma 44.panta ceturto daļu, publiskai personai piederošu zemesgabalu, uz kura atrodas citai personai piederošas ēkas (būves), var pārdot tikai zemesgrāmatā ierakstītas ēkas (būves) īpašniekam. Atbilstoši Atsavināšanas likuma 44.panta piektajai daļai, gadījumā, ja šā panta ceturtajā daļā minētā persona savas pirmpirkuma tiesības uz apbūvētu zemesgabalu nevar izmantot vai neizmanto, tai ir zemes nomas tiesības uz šo zemesgabalu un pienākums maksāt nomas maksu par to. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai.  Atbilstoši Atsavināšanas likuma 42.panta pirmajai daļai, valsts nekustamo īpašumu var nodot bez atlīdzības atvasinātas publiskas personas īpašumā, un Ministru kabinets lēmumā par valsts nekustama īpašuma nodošanu bez atlīdzības atvasinātas publiskas personas īpašumā nosaka, kādas publiskas funkcijas veikšanai nekustamais īpašums tiek nodots, kā arī paredz nosacījumu, kādā gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij. Saskaņā ar Valsts pārvaldes iekārtas likuma 1.panta 2.punktu pašvaldība ir atvasināta publiska persona. Atbilstoši Atsavināšanas likuma 43.pantam un 5.pantam, šā likuma 42.pantā minētajos gadījumos lēmumu par publiskas personas mantas nodošanu īpašumā bez atlīdzības pieņem Ministru kabinets.  Nododot apbūvēto zemesgabalu Pašvaldībai, tiek ievērots samērīguma princips un tiek sasniegts sabiedrības interesēm atbilstošs mērķis. Balstoties uz Pašvaldības 2018.gada 5.septembra Lēmumā Nr.4753/2.1-4 “Par atteikumu zemesgabala Kuldīgas ielā 45, Liepājā nodošanu atsavināšanai” sniegto informāciju, saskaņā ar Liepājas teritorijas plānojumu (spēkā no 2012.gada 1.maija) zemesgabals Kuldīgas ielā 45, Liepājā (kadastra numurs 17000140369) pilnā apmērā atrodas Līnijbūvju izbūves teritorijā (ielas sarkanās līnijas). Atbilstoši Teritorijas izmantošanas un apbūves noteikumu (turpmāk – Apbūves noteikumi) 6.27.2.apakšpunktam, tā ir perspektīvā rajona nozīmes iela (D kategorijas ielas), kas nodrošina transporta un gājēju sakarus starp pilsētas teritorijām, sabiedriskajiem centriem, savienojumus ar pilsētas nozīmes un vietējās nozīmes ielām. Apbūves noteikumu 242.punkts nosaka, ka ielās un laukumos, kurus norobežo sarkanās līnijas, teritorijas galvenais zemes un būvju izmantošanas veids ir autotransporta, pilsētas elektrotransporta, gājēju un velosipēdistu satiksme, kā arī inženierkomunikāciju izvietošana. Atsavināšanas pieteikumā norādītais turpmākās izmantošanas mērķis – transporta līdzekļu garāžu apbūve ir pretrunā Liepājas pilsētas teritorijas plānojumā noteiktajai (atļautajai) teritorijas izmantošanai, kas ir Līnijbūvju izbūves teritorija (ielu sarkanās līnijas). Tas liek secināt, ka zemes turpmākās izmantošanas mērķis, kas norādīts iesniegumā, ir pretrunā ar pilsētas ģenerālplānu (likuma “Par zemes reformu Latvijas Republikas pilsētās” 22.panta otrā daļa). Lēmumā norādīts, ka turklāt atbilstoši likuma “Par pašvaldībām” 15.panta pirmās daļas 2.punktam, kas noteic, ka viena no pašvaldības autonomām funkcijām ir gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, utt.), zemesgabals Kuldīgas ielā 45, Liepājā, atbilstoši teritorijas plānojumā noteiktajai izmantošanai atrodas līnijbūvju izbūves teritorijā, tātad nepieciešams pašvaldības funkciju realizēšanai. Nav saprātīgi un lietderīgi atļaut nodot zemesgabalu atsavināšanai, zinot, ka to būs nepieciešams atsavināt sabiedrības vajadzībām atbilstoši Sabiedrības vajadzībām nepieciešamā nekustamā īpašuma atsavināšanas likuma prasībām.  2019.gada 13.augusta vēstulē Nr.2254/2.1.4 Pašvaldība papildus norādījusi, ka realizējot ielas izbūvi atbilstoši Teritorijas plānojumam, saskaņā ar Sabiedrības vajadzībām nepieciešamā nekustamā īpašuma atsavināšanas likumu Pašvaldība plāno atsavināt būves – garāžas Kuldīgas ielā 45, Liepājā. Publiskas personas finanšu līdzekļu un mantas izšķērdēšanas novēršanas likuma 3.panta 1.punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu. Tādējādi Pašvaldība uzskata, ka zemesgabala Kuldīgas ielā 45, Liepājā, nodošana atsavināšanai, kas palielina nākotnē atsavināmā īpašuma vērtību, ir pretrunā ar pašvaldības (arī valsts) mantas izšķērdēšanas novēršanas principiem, kā arī maldinātu garāžu īpašniekus par pilnvērtīgu sava īpašuma izmantošanu nākotnē.  Atbilstoši likuma „Par pašvaldībām” [15.panta](http://likumi.lv/ta/id/57255-par-pasvaldibam#p15) pirmās daļas 2.punktam, pašvaldības administratīvās teritorijas labiekārtošana un sanitārās tīrības nodrošināšana (ielu, ceļu un laukumu būvniecība, rekonstruēšana un uzturēšana) ir pašvaldības autonomā funkcija.  Tātad pastāv leģitīmas sabiedrības intereses, kas ir prioritāras attiecībā pret atsevišķas privātpersonas (pirmpirkuma tiesīgās personas) interesēm. Līdz ar to ir secināms, ka sabiedrības ieguvums ir lielāks nekā privātpersonu tiesību vai tiesisko interešu ierobežojums un apbūvētais zemesgabals ir nododams bez atlīdzības Pašvaldībai likuma "[Par pašvaldībām](http://likumi.lv/ta/id/57255-par-pasvaldibam)" [15.panta](http://likumi.lv/ta/id/57255-par-pasvaldibam#p15) pirmās daļas 2.punktā noteikto pašvaldības autonomo funkciju īstenošanai - pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana), jo apbūvētais zemesgabals izmantojams autotransporta, pilsētas elektrotransporta, gājēju un velosipēdistu satiksmei, kā arī inženierkomunikāciju izvietošanai un uzturēšanai.  Ja tiktu ierosināta zemesgabala atsavināšana un tas tiktu atsavināts pirmpirkuma tiesīgajām personām – uz zemesgabala esošās būves īpašniekiem, Pašvaldībai sabiedrības vajadzībām zemesgabals būtu jāatpērk no attiecīgajām privātpersonām, lai Pašvaldība varētu zemesgabalu izmantot autotransporta, pilsētas elektrotransporta, gājēju un velosipēdistu satiksmes nodrošināšanai, kā arī inženierkomunikāciju izvietošanai un uzturēšanai. Tādā gadījumā Pašvaldībai tiktu radīti papildu izdevumi, kas var tikt kvalificēti kā pašvaldības finanšu resursu izšķērdēšana, jo pastāv iespēja apbūvēto zemesgabalu iegūt bez maksas. Minētie izdevumi Pašvaldībai var tikt novērsti, ja apbūvētais zemesgabals tiek nodots pašvaldībai bez atlīdzības. Vienlaikus gan valsts pārvaldei, gan privātpersonām tiek novērsts administratīvais slogs, kas rastos, ja tiktu īstenota apbūvētā zemesgabala atsavināšanas procedūra sabiedrības vajadzībām.  Ievērojot iepriekš minēto, VNĪ 2018.gada 1.novembra Īpašumu izvērtēšanas komisijas sēdē (prot.Nr.IZKP-18/46, 3.punkts) lemts noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra Nr. 1700 014 0369) Kuldīgas ielā 45, Liepājā, nodošanu bez atlīdzības Liepājas pilsētas pašvaldības īpašumā pašvaldības lēmumā norādītās funkcijas izpildei.  Pārņemot bez atlīdzības valsts nekustamo īpašumu, Pašvaldība neplāno veikt papildinošu saimniecisko darbību. Gadījumā, ja Pašvaldība lemtu par nekustamā īpašuma izmantošanas maiņu un par papildus publiskā finansējuma piešķiršanu izmantošanas maiņas kontekstā, Pašvaldībai jāievēro Komercdarbības atbalsta kontroles likumā noteiktais, attiecīgi analizējot pasākumu no valsts atbalsta kontroles viedokļa.  Saskaņā ar Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 7.punktu apbūvētu zemesgabalu iznomā tikai uz tā esošās būves īpašniekam, tiesiskajam valdītājam vai lietotājam, ja citos normatīvajos aktos nav noteikts citādi. Savukārt, Publiskas personas finanšu līdzekļu un mantas izšķērdēšanas novēršanas likuma 5.panta pirmā daļa noteic, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Tādējādi līdz būvju atsavināšanai nomas attiecības starp Pašvaldību un būvju īpašniekiem nav kvalificējama kā saimnieciskā darbība, bet ar likumu noteikta rīcība.  2020.gada 6.janvāra vēstulē Nr.24/1.10. Pašvaldība papildus sniegusi informāciju, ka Pašvaldības plānotie ieņēmumi nekustamā īpašuma pārņemšanas gadījumā balstīti uz zemes nomas maksu, kas noteikta Ministru kabineta 2018.gada 19.jūnija noteikumos Nr.350 “Publiskas personas zemes nomas un apbūves tiesības noteikumi”.  Gada ieņēmumi par zemes nomu par 29 boksiem ~ 800 *euro* gadā bez pievienotās vērtības nodokļa. Savukārt izdevumi, kas radīsies, atsavinot ēku īpašumu, lēšami, ievērojot šī brīža tirgus cenas (pašvaldībai vadoties no sertificēta nekustamā īpašumu vērtētāja noteiktās tirgus cenas) par vienu garāžas boksu, kas Liepājas pilsētas attiecīgajā mikrorajonā ir ap 2000 *euro*, par 29 garāžu boksiem 58 000 *euro*. Taču jāņem vērā, ka Sabiedrības vajadzībām nepieciešamā nekustamā īpašuma atsavināšanas likuma 20.pants noteic, ka atlīdzību par atsavināmo nekustamo īpašumu institūcija nosaka, ņemot vērā sertificēta nekustamā īpašuma vērtētāja vērtējumu un nekustamā īpašuma īpašniekam nodarītos zaudējumus. Garāžu boksu īpašniekiem ar atsavināšanu saistīto zaudējumu rašanos un to apmēru šobrīd nav iespējams paredzēt.  Liepājas pilsētas stratēģiskās plānošanas dokumentos nav noteikts konkrēts termiņš Kuldīgas ielas izbūvei. Ielas izbūve ir atkarīga no Liepājas ostas un dzelzceļa infrastruktūras attīstības un tiek plānota kompleksi ar pārējo infrastruktūru, tādēļ provizorisko termiņu ēku nekustamā īpašuma atsavināšanas īstenošanai Pašvaldība šobrīd nevar paredzēt.  Pašvaldība tai nodoto zemes vienību varēs pilnvērtīgi izmantot tikai pēc ēku nekustamā īpašuma (nekustamā īpašuma kadastra numurs 1700 514 0369) Kuldīgas ielā 45, Liepājā, kas atrodas uz minētās zemes vienības, iegūšanas Pašvaldības īpašumā. Vienlaikus jāņem vērā judikatūrā atzītais - *Latvijas Republikas Augstākās tiesas Senāta Administratīvo lietu departamenta 2012.gada 24.februāra spriedumā lietā Nr. A42418507 SKA-61/2012 norādīts, ka, “izskatot lietu, tiesai ir jāvērtē, vai pašvaldības lēmumā ir pamatojums tam, ka pašvaldības funkciju īstenošanai ir nepieciešama arī zeme zem pieteicējas ēkām un kādā veidā pašvaldība plāno izmantot šo zemi. Ja pašvaldībai ir nepieciešama zeme zem pieteicējas ēkām, vai pašvaldībai ir plāns, ko darīt ar ēkām, kas uz tās atrodas, piemēram, atpirkt ēkas, lai veidotu vienotu nekustamo īpašumu ar zemi, vai atpirkt un nojaukt ēkas, lai atbrīvotu zemi no citai personai piederošām ēkām. Pretējā gadījumā, ņemot vērā, ka pieteicējai kā ēku īpašniecei saglabājas normas tiesības uz zemi, nav saskatāmas racionālas iespējas, kādā citā veidā pašvaldība varētu šo zemi izmantot, kā vien iznomājot ēku īpašniekam. Par pašvaldības plānu attiecībā uz minētās zemesgabala daļas izmantošanu nevar uzskatīt pašvaldības pirmpirkuma tiesības uz ēkām to atsavināšanas gadījumā. Plānam ir jābūt attiecībā uz aktīvām darbībām, nevis pasīvu rīcību, gaidot, kad ēku īpašnieks kādreiz vēlēsies tās pārdot*.”  Savukārt, Zemes pārvaldības likuma 5.panta sestā daļa nosaka, ka tehniskās publiskās infrastruktūras attīstības un būvniecības vajadzībām nepieciešamās teritorijas un šā panta otrajā daļā noteiktajos gadījumos paredzētos teritorijas izmantošanas nosacījumus paredz uz laiku līdz septiņiem gadiem ar iespēju termiņu pagarināt, kopā nepārsniedzot 14 gadus [..].  Ņemot vērā minēto, rīkojuma projektā paredzēts termiņš (2027.gada 31.decembris), kādā Pašvaldībai būtu veicamas darbības būves (būves kadastra apzīmējums 1700 014 0369 001) Kuldīgas ielā 45, Liepājā, iegūšanai Pašvaldības īpašumā, pretējā gadījumā Pašvaldībai ir noteikts pienākums nekustamo īpašumu bez atlīdzības nodot valstij.  Nododot valsts nekustamo īpašumu Pašvaldībai tiek sasniegts sabiedrības interesēm atbilstošs mērķis.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldība, Finanšu ministrija, VNĪ. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses.  Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2020. gads** | | Turpmākie trīs gadi (*euro*) | | |
| **2021.** | **2022.** | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2021.gadu | izmaiņas, salīdzinot ar kārtējo 2022.gadu | izmaiņas, salīdzinot ar kārtējo 2022.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | 0 | | | | |
| 3.1. valsts pamatbudžets | 0 | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | 0 | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | |
| 8. Cita informācija | Rīkojuma projekts neskar valsts budžetu. Pašvaldībai radīsies izdevumi, pārreģistrējot nekustamo īpašumu uz sava vārda, kā arī Pašvaldība segs izdevumus, kas saistīti ar nekustamā īpašuma uzturēšanu. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ, Pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs [J. Reirs](https://mk.gov.lv/lv/amatpersonas/janis-reirs)

Deņisova 25600849

[mara.denisova@vni.lv](mailto:mara.denisova@vni.lv)